

**DOMES SĒDES PROTOKOLA IZRAKSTS**

*Kokneses novada Kokneses pagastā*

2019.gada 30.oktobrī **Nr.14**

**9.15.3**

**Grozījumi Kokneses novada domes 2011.gada 31.augusta saistošajos noteikumos Nr. 8 “ Sadzīves atkritumu apsaimniekošanas noteikumi Kokneses novadā”**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ar 2020.gada 1.janvāri stājas spēkā Administratīvās atbildības likums. Administratīvās atbildības likuma 16.panta pirmās daļas otrais teikums noteic, ka naudas soda apmēru likumā vai pašvaldību saistošajos noteikumos izsaka naudas soda vienībās, kur vienas vienības vērtība ir pieci *euro.* Minētā likuma 115.pants nosaka amatpersonu loku, kuras ir tiesīgas veikt administratīvā pārkāpuma procesu. Līdz ar to, ar Administratīvās atbildības likuma spēkā stāšanos 2020.gada 1.janvāri saistošajiem noteikumiem ir jāatbilst šā likuma 16. un 115.panta noteikumiem un nepieciešams pieņemt grozījumus Kokneses novada domes 2011.gada 31.augusta saistošajos noteikumos Nr. 8 “ Sadzīves atkritumu apsaimniekošanas noteikumi Kokneses novadā”.

Pamatojoties uz likuma „Par pašvaldībām” 14.panta trešo daļu, 43.panta trešo daļu, 45.pantu un Administratīvās atbildības likuma 16.un 115.pantu, ņemot vērā 23.10.2019. Finanšu un attīstības pastāvīgās komitejas ieteikumu, atklāti balsojot, PAR-12 (Ilgonis Gunšteins, Aigars Kalniņš, Dāvis Kalniņš, Pēteris Keišs, Jānis Liepiņš, Henriks Ločmelis, Ivars Māliņš, Edgars Mikāls, Māris Reinbergs, Ziedonis Vilde, Dainis Vingris), PRET- nav, ATTURAS- nav, Kokneses novada dome NOLEMJ:

1.Pieņemt saistošos noteikumus Nr.10/2019” Grozījumi Kokneses novada domes 2010.gada 29. septembra saistošajos noteikumos Nr. 19 “Kokneses novada sabiedriskās kārtības noteikumi” (*pielikumā*).

2.Saistošie noteikumi triju dienu laikā pēc parakstīšanas nosūtāmi rakstveidā un elektroniskā veidā Vides aizsardzības un reģionālās attīstības ministrijai atzinuma sniegšanai.

3.Pēc atzinuma saņemšanas no Vides aizsardzības un reģionālās attīstības ministrijas, publicēt saistošos noteikumus Kokneses novada domes informatīvajā izdevumā “Kokneses Novada Vēstis” un Kokneses novada mājas lapā www koknese.lv .

4.Saistošie noteikumi stājas spēkā vienlaikus ar Administratīvās atbildības likumu.

Sēdes vadītājs,

domes priekšsēdētājs *( personiskais paraksts)* D.Vingris



Kokneses novada domes saistošie noteikumi Nr.10/2019

*Kokneses novada Kokneses pagastā*

Apstiprināti ar

Kokneses novada domes

2019.gada 30. oktobra

lēmumu Nr.9.15.3(protokols Nr.14)

**” Grozījumi Kokneses novada domes 2011.gada 31.augusta saistošajos noteikumos Nr. 8 “ Sadzīves atkritumu apsaimniekošanas noteikumi Kokneses novadā”**

*Izdoti saskaņā ar likuma "Par pašvaldībām"*

*43.panta pirmās daļas 13.punktu,*

*21.panta pirmās daļas 16.punktu un   
Atkritumu apsaimniekošanas likuma 8.panta pirmās daļas 3.punktu*

**1**. Izdarīt Kokneses novada domes 2011.gada 31.augusta saistošajos noteikumos Nr. 8

“ Sadzīves atkritumu apsaimniekošanas noteikumi Kokneses novadā” šādus grozījumus:

* 1. Izteikt saistošo noteikumu 41.punktu un apakšpunktus šādā redakcijā:

“41. Par normatīvo aktu un saistošo noteikumu pārkāpumiem ir paredzēta administratīvā atbildība ko piemēro fiziskām un juridiskām personām:

4.1. saskaņā ar Administratīvās atbildības likumu un speciālajiem normatīvajiem aktiem ;

4.2. par šo saistošo noteikumu pārkāpumiem piemēro :

4.2.1. fiziskām personām brīdinājumu vai naudas sodu līdz 28 naudas soda vienībām;

4.2.2. juridiskām personām naudas sodu no 14 naudas soda vienībām līdz 140 naudas soda vienībām.”

**1.2.** izteikt saistošo noteikumu 42. punktu šādā redakcijā:

“42. Administratīvo pārkāpumu lietas par normatīvo aktu un šo saistošo noteikumu pārkāpumiem izskata Administratīvās atbildības likuma noteiktajā kārtībā un lēmumus tajā pieņem Kokneses novada domes administratīvā komisija. Administratīvās komisijas lēmumu var pārsūdzēt rajona(pilsētas) tiesā.”

**1.3.** Izteikt saistošo noteikumu 43.punktu un apakšpunktus šādā redakcijā:

“43. Amatpersonas, kuras ir tiesīgas veikt administratīvā pārkāpuma procesu, līdz administratīvās pārkāpuma lietas izskatīšanai, par normatīvo aktu un šo saistošo noteikumu neievērošanu Kokneses novada teritorijā :

43.1. Valsts policijas un Kokneses novada pašvaldības policijas amatpersonas ;

43.2. Kokneses novada domes priekšsēdētājs, izpilddirektors ;

43.3. Bebru pagasta pārvaldes vadītājs ;

43.4. Iršu pagasta pārvaldes vadītājs.”

**2.** Saistošie noteikumi stājas spēkā vienlaikus ar Administratīvās atbildības likumu.

Sēdes vadītājs,

domes priekšsēdētājs *( personiskais paraksts)* D.Vingris

**Paskaidrojuma raksts**

Kokneses novada domes 2019.gada 30.oktobra saistošajiem noteikumiem Nr.10/2019” Grozījumi Kokneses novada domes 2011.gada 31.augusta saistošajos noteikumos Nr. 8 “Sadzīves atkritumu apsaimniekošanas noteikumi Kokneses novadā”

|  |  |
| --- | --- |
| Paskaidrojuma raksta sadaļas | Norādāmā informācija |
| 1.Īss projekta satura izklāsts | Lai nodrošinātu pašvaldības autonomo funciju izpildi pašvaldības dome pieņem saistošos noteikumus. Ar 2020.gada 1.janvāri stājas spēkā Administratīvās atbildības likums. Administratīvās atbildības likuma 16.panta pirmās daļas otrais teikums noteic, ka naudas soda apmēru likumā vai pašvaldību saistošajos noteikumos izsaka naudas soda vienībās, kur vienas vienības vērtība ir 5 euro. Līdz ar to ar Administratīvās atbildības likuma spēkā stāšanos 2020.gada 1.janvārī saistošajiem noteikumiem ir jāatbilst šā likuma 16.panta noteikumiem. Jāgroza noteikumos noteiktais sods *euro* uz naudas soda vienībām, kur viena naudas soda vienība noteikta pieci *euro*. Minētā likuma 115.pants nosaka amatpersonu loku, kuras ir tiesīgas veikt administratīvā pārkāpuma procesu, līdz ar to jāgroza saistošo noteikumu 43.punkts un tā apakšpunkti.  Pamatojoties uz minēto, nepieciešams pieņemt  grozījumus Kokneses novada domes 2011.gada 31.  augusta saistošajos noteikumos Nr. 8 “ Sadzīves  atkritumu apsaimniekošanas noteikumi Kokneses novadā” (turpmāk - Saistošie noteikumi).  Pērējie Saistošo noteikumu punkti netiek mainīti. |
| 2. Projekta nepieciešamības pamatojums | Ņemot vērā, ka ar 2020.gada 1.janvāri stājas spēkā Administratīvās atbildības likums, kur 16.panta pirmās daļas otrais teikums noteic, ka naudas soda apmēru likumā vai pašvaldību saistošajos noteikumos izsaka naudas soda vienībās, nepieciešams veikt izmaiņas saistošajos noteikumos Jāgroza noteikumos noteiktais sods *euro* uz naudas soda vienībām, kur viena naudas soda vienība noteikta pieci *euro*. Minētā likuma 115.pants nosaka amatpersonu loku, kuras ir tiesīgas veikt administratīvā pārkāpuma procesu, līdz ar to jāgroza saistošo noteikumu 41. un 43.punkts un tā apakšpunkti. |
| 3. Informācija par plānoto projekta ietekmi uz pašvaldības budžetu | Izmaiņas saistošo noteikumu īstenošanas finansiālās ietekmes prognoze uz pašvaldības budžetu nav prognozēta. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Neietekmē |
| 5. Informācija par administratīvajām procedūrām | Saistošo noteikumu tiesiskais regulējums attiecināms un var skart visus novada iedzīvotājus un nekustamo īpašumu īpašniekus . |
| 6. Informācija par konsultācijām ar privātpersonām | Konsultācijas ar sabiedrības pārstāvjiem nav nepieciešamas. Saistošie noteikumi tiks publicēti Kokneses novada domes informatīvajā izdevumā “Kokneses Novada Vēstis” un pašvaldības mājas lapā [www.koknese.lv](http://www.koknese.lv) internetā. |
| 7. Cita informācija | Nav |

Sēdes vadītājs,

domes priekšsēdētājs *( personiskais paraksts)* D.Vingris